MODIFICACIÓN ORDENANZA ICIO
ADMINISTRACIÓN LOCAL — Municipal — Tui (Ordenanzas e Regulamentos, 09/06/2016)

Quedando definitivamente aprobada a modificación da Ordenanza Fiscal reguladora do Imposto sobre Construcións, Instalacións e Obras do Concello de Tui, por aplicación do que dispón o número 3 do artigo 17 do RDL 2/2004, do 05.03, TRLRFL, e para dar cumprimento ó sinalado no apartado 4 de dito artigo, insírense o texto modificado da ordenanza: O Imposto sobre Construcións, Instalacións e Obras é un tributo indirecto cuxo feito impoñible está constituído pola realización, dentro do termo municipal, de calquera construción, instalación ou obra para a que se esixa obtención da correspondente licenza de obras ou urbanística, se obtivese ou non a devandita licenza, ou para a que se esixa presentación de declaración responsable ou comunicación previa, sempre que a expedición da licenza ou actividade de control corresponda o concello da imposición.1.—Son suxeitos pasivos deste imposto, a título de contribuíntes, as persoas físicas, persoas xurídicas ou entidades do artigo 35.4 da Lei 58/2003, de 17 de decembro, Xeral Tributaria, que sexan donos da construción, instalación ou obra, sexan ou non propietarios do inmoble sobre o que se realice aquela. Ós efectos previstos no parágrafo anterior terá a consideración de dono da construción, instalación ou obra quen soporte os gastos ou o custe que comporte a súa realización.2.—No suposto de que a construción, instalación ou obra non sexa realizada polo suxeito pasivo contribuínte terán a consideración de suxeitos pasivos substitutos do contribuínte os que soliciten as correspondentes licenzas ou presenten as correspondentes declaracións responsables ou comunicacións previas ou os que realicen as construcións, instalacións ou obras O substituto poderá esixir do contribuínte o importe da cota tributaria satisfeita.1. A base impoñible deste imposto está constituída polo custe real e efectivo da construción, instalación ou obra, e enténdese por tal, a estes efectos, o custe de execución material daquela. Non forman parte da base impoñible o Imposto sobre o Valor Engadido e demais impostos análogos propios de réximes especiais, as taxas, prezos públicos e demais prestacións patrimoniais de carácter público local relacionadas, no seu caso, coa construción, instalación ou obra, nin tampouco os honorarios de profesionais, o beneficio empresarial do contratista nin calquera outro concepto que non integre, estritamente, o custe de execución material.2. A cota do imposto será o resultado de aplicar á base impoñible o tipo de gravame.3. O tipo de gravame será o 4%. 4. O imposto “devengase” no momento de iniciarse a construción, instalación ou obra, aínda cando non se obtivese a correspondente licenza.1.—Cando se conceda a licenza preceptiva ou se presente a declaración responsable ou a comunicación previa, ou cando, non habéndose solicitado, concedido ou denegado aínda aquela ou presentado estas, se inicie a construción, instalación ou obra, practicarase unha liquidación provisional a conta, determinándose a base impoñible: a) En función do orzamento presentado polos interesados, sempre que o mesmo houbese sido visado polo Colexio Oficial correspondente cando elo constituía un requisito preceptivo. Cando, iniciada a tramitación da solicitude, o orzamento inicialmente achegado sufra modificacións no seu importe, expedirase liquidación complementaria pola diferenza entre o orzamento inicial e o modificado. b) Cando a Ordenanza Fiscal, así o prevea, en función dos índices ou módulos que se entaleza. Unha vez finalizada a construción, instalación ou obra, e tendo en conta o custe real e efectivo da mesma, o Concello, mediante a oportuna comprobación administrativa, modificará, no seu caso, a base impoñible á que se refire o apartado anterior practicando a correspondente liquidación definitiva, e esixindo do suxeito pasivo ou reintegrándolle, no seu caso, a cantidade que corresponda.2. Á vista das construcións, instalacións ou obras efectivamente realizadas e do custe real efectivo das mesmas, o Concello, mediante a oportuna comprobación administrativa, poderá modificar, no seu caso, a base impoñible á que se refire o apartado anterior, practicando a correspondente liquidación definitiva, e esixindo do suxeito pasivo ou reintegrándolle, no seu caso, a cantidade que corresponda. A inspección e recadación do imposto realizarase de acordo co previsto na Lei Xeral Tributaria e nas demais leis do Estado reguladoras da materia, así como nas disposicións que a complementan e desenvolven. En todo o relativo á cualificación das infraccións tributarias así como á determinación das sancións que polas mesmas correspondan en cada caso, aplicarase o réxime regulado na Lei Xeral Tributaria e nas disposicións que a complementan e desenvolven.1. Bonificación na porcentaxe máxima que permite a lei, para branqueo, pintado, limpeza de exteriores, e cerramentos con elementos vexetais, en inmobles sitos dentro do perímetro delimitado como zona monumental e zona de respecto.2.—A) Bonificación do 50% da cota do imposto a prol das construcións, instalacións ou obras que se atopen nos seguintes casos: 2.1. Obras no ámbito territorial da Area de Rehabilitación integrada no Conxunto Histórico da cidade de Tui segundo o plano que se achega na “Declaración de Area de Rehabilitación do Casco Histórico de Tui” con data 06 de Setembro do 2001.2.2. Obras de conservación e rehabilitación de bens contidos no Catálogo (complementario ó Plan de Ordenación en vigor), de edificios, elementos e conxuntos obxecto de protección.2.3. Obras nas que concorran circunstancias de fomento de emprego que xustifiquen tal declaración e que obtiveran a cualificación de ILE expedida pola Xunta de Galicia. B) Una bonificación do 50% a favor das construcións, instalacións ou obras que favorezan as condiciones de acceso e habitabilidade dos discapacitados. C) Bonificación do 50% a favor das construcións, instalación ou obras referentes ás vivendas de protección oficial. A bonificación prevista neste parágrafo aplicarase á cota resultante de aplicar, no seu caso, as bonificación a que se refiren os parágrafos anteriores.3.—Carácter rogado das bonificacións, a que se refire o apartado 1 e 2. A) deste mesmo artigo, que se tramitaran a petición de parte interesada ante este Concello, achegando a documentación acreditativa que faga valer os seus dereitos; sendo o Pleno Corporativo, co voto favorable da maioría simple, o órgano competente para resolvela. PRIMEIRA: No non previsto nesta ordenanza será de aplicación a normativa tributaria. SEGUNDA: A presente ordenanza fiscal entrará en vigor o día seguinte da súa publicación no BOP, permanecendo en vigor ata a súa modificación ou derrogación expresa. En Tui, a 26 de maio de 2016.—A Concelleira Delegada de Urbanismo e Facenda, Mª Yolanda Rodriguez Rodriguez.